*Referat af bestyrelsesmøde 02.06.20*

Til stede:

Jakob Thykier, Jens Kronborg, Max Møller Hansen, Mads Thyge Ryssel, Søren Orla Rasmussen

Tilforordnet: Rektor Pernille Brøndum Rasmussen.

Afbud: Tobias Ravn, Gitte Damm, Turid Eikeland

Referent: Flemming Nybro Sørensen

Revisor Christian Dahlstrøm deltog fra kl. 17.30 under punkt 5 - 8

*Dagsorden*

1. Godkendelse af dagsorden
2. Godkendelse af referat fra 26.11.19 (se indstilling)
3. Meddelelser
	1. Formanden
	2. Rektor
	3. Øvrige bestyrelsesmedlemmer
4. Nyt fra VUC
	1. Corona-tiden og fremtiden
	2. Tilsyn m SU-forløb
	3. Tilpasning af medarbejderstab pga fald i aktivitet
	4. Strategi 2021
5. Gennemgang af årsrapport og revisionsprotokollat (bilag) v. revisor Christian Dahlstrøm, Deloitte. Bilag (gen-)fremsendes
6. Regnskab for 1. kvartal samt budgetstatus. Orientering v. Flemming
7. Orientering om puljeansøgninger
8. Evt.
	1. Efterårets møder
		1. 15.09. Kan det rykkes til 8.09 eller 22.09?
		2. 24.11
	2. Klassekvotienter til referat

**Referat:**

0. Jakob Thykier bød velkommen til mødet.

1. Godkendelse af dagsorden

Dagsordenen blev godkendt.

2. Godkendelse af referat fra 26.11.19

Referatet blev godkendt uden bemærkninger

3. Meddelelser

 3.1: Jakob Thykier bekræftede bestyrelsesbeslutningen om at sælge ejendommen Torvet 10, 4400 Kalundborg for et bud på 2.005.000 kr. Det skønnede tab på ca. 2 mio kr. er ansøgt dækket i ministeriet. FGU skal ifølge udspaltningsplanen dække 50% af evt. tab hvis vi ikke får dækket det fulde tab i ministeriet.

 3.2: Rektor tilføjede, at iflg. ejendomsmægler ville der ikke have været synergieffekt ved at have udbudt begge ejendomme på en gang som tiderne er lige nu. Buddene på Torvet 10 svingede mellem 1 mio kr. og 2,005 mio kr.

3.3: Der var ingen meddelelser

4. Nyt fra VUC

 4.1 Overordnet set er undervisningen under nedlukningen gået godt. Vores læringsplatform Canvas har fungeret fint og lærerne var klædt godt på og vant til undervisning via fjernundervisning.

De 2-sprogede har dog været udfordret, dels på grund af sprogvanskeligheder og dels på grund af manglende færdigheder på it-området.

2. år af den 2-årige HF var tilbage efter påske. Vi var godt forberedte og fulgte retningslinjerne for tilbagevenden. Den 27/5 2020 er alle uddannelser tilbage.

Som noget nyt skal der i år gives standpunktskarakterer. Samtaler afholdes fortrinsvis på skolen.

Der er undervisning indtil 24/6. Det faglige efterslæb skal indhentes. Den 15/6 skal der gives karakterer.

Forsamlingsforbuddet gælder ikke på skolen, så dimission planlægges til at ske holdvis med 5 runder den 25/6.

Opretholdes afstandskravet bliver det nødvendigt til august at nytænke modeller for undervisning, da der ikke vil være plads til store hold.

 4.2 Rektor orienterede om tilsynet. Det er ministeriets opfattelse at et langt forløb er mere end 23 måneder. For 2-sprogede tager det 2,5 år at gennemføre forløb og 3 år på HF er ikke langt. Det er således politisk begrundet og en antagelse at VUC holder på kursisterne for at tænke i tilskud. Vores svar på tilsynet har været, at vi har 17 kursister som har været her i længere tid. Årsager kan bl.a. være barsel, tilbagevenden fra andre uddannelser etc. Disse årsager har ikke været med i tallene fra ministeriet.

 4.3 Rektor gennemgik fremsendt oversigt over ændringer i medarbejderstaben fra 1/11 2019 til nu. 2 stillinger er ikke genbesat. 10 medarbejdere er afskediget grundet arbejdsmangel og 3 medarbejdere er varslet ned i tid. Alle personalegrupper er berørt. Bl.a. er 2 lederstillinger nedlagt, 1 i Kalundborg og 1 leder for studievejledningen.

Rektor gennemgik skolens organisationsplan pr. 1/3 2020.

 4.4 Den nuværende strategi løber ud i 2020. Der skal igangsættes ny proces i efteråret. Bestyrelsen inviteres med til at par møder i efteråret hvor bestyrelsen inddrages i processen. Datoer for disse møder fastlægges i god tid.

5. Gennemgang af årsrapport og revisionsprotokollat (bilag) v. revisor Christian Dahlstrøm, Deloitte.

Christian Dahlstrøm gennemgik årsrapporten og revisionsprotokollatet for 2019. Resultatet for 2018 er utilfredsstillende. Der er et underskud på 1,67 mio. kr. og aktivitetsfald til 635 årselever mod 755 i 2018.

Christian Dahlstrøm fremhævede revisors ansvar for at gennemføre juridisk-økonomisk revision og forvaltningsrevision. Revisor har ingen kritiske bemærkninger at rapportere om i årsrapporten for 2019.

Christian Dahlstrøm gennemgik nøgletallene. Overskudsgraden -2,7%. Skolen har en sund økonomi og kan godt klare sig med et år med underskud. Der er allerede i 2020 taget initiativ til genopretning af økonomien.

Likviditetsgraden er 75,0%. Den er faldet fra 102% årsagen er udspaltning til FGU som har fået likvide midler. Soliditetsgrad 46,7%. Disse tal viser at skolen er veldrevet og at der er styr på tingene. Christian gjorde opmærksom på, at der ikke er udgifter på finansielle poster, da VUC ikke har nogen gæld, hvilket giver større muligheder for at agere i årene frem over, hvor vi ved at aktiviteten og økonomien er under pres.

Pengestrømsanalysen viser bl.a. en finasieringsaktivitet på 5,196 mio kr. Det er det beløb er er overført til FGU.

Revisors vurdering er, at den fremadrettede lavere aktivitet vil medføre en lavere omsætning, hvilket stiller krav om øget effektivisering. Det er skolen rustet til.

Målrapporteringens tabel 2: fuldførelsesprocent for HF 2-årig gav anledning til debat. Denne er faldet fra 86% i 2017 til 64% i 2018. Tallene tækkes fra ministeriets database efter vejledning, men tallene kan ikke efterprøves, idet de bagvedliggende algoritmer ikke kendes.

Skolen har på baggrund af denne usikkerhed lavet egen beregning og denne viser, at gennemførelsesprocenten i 2018 var 62%.

Bestyrelsen ønskede at denne problemstilling løses ved at rette henvendelse til ministeriet. Hvis ikke forholdet er bragt i orden til næste år vil bestyrelsen ikke underskrive årsrapporten.

Christian Dahlstrøm gennemgik revisionsprotokollatet.

Overordnet er der styr på regler og systemer. Intet sejler og alt er solidt. Revisor har ingen kritiske bemærkninger til de udførte kontroller. Der er gode forretningsgange mv. på VUC, og en god indstilling til en fornuftig brug af midlerne.

Rektor samt 3 andre chefer er pr. 1/8 2019 overgået til ny cheflønsaftale.

I protokollatet er der en oplysning om revisors påtegning på årsregnskabet. Her får vi den pæneste påtegning man kan få.

Revisor beder skolen overveje om der skal udarbejdes en finansiel strategi. En sådan er ikke strengt nødvendig så længe skolen ikke har optaget lån.

Nyt i 2019 er nøgletal vedrørende lønomkostninger og % for chefer. Disse tal blev gennemgået.

Udgifterne til undervisningens gennemførelse pr. årselev er steget fra 2018 til 2019. Det bør være et område, der kræver særlig opmærksomhed.

Grundet Corona-krisen havde bestyrelsen allerede den 17/4 2020 via NEM-id signering godkendt og underskrevet årsrapport og revisionsprotokollat, og havde ingen bemærkninger til bestyrelsescheckliste, derfor var checklisten afkrydset med ”ingen bemærkninger”.

6. Regnskab for 1. kvartal samt budgetstatus. Orientering v. Flemming

Flemming gennemgik kvartalsregnskabet samt ledelsesberetningen for 1. kvartal 2020.

Regnskabet for 1. kvartal 2020 udviser et resultat på kr. +5.905.584 mod et budgetteret resultat kr. +9.907.410. Det regnskabsmæssige resultat er dermed kr. 4.001.826 mindre end det budgetterede.

Årsagen skyldes en nedgang i aktiviteten på 57,8 årselever i forhold til den budgetterede aktivitet i kvartalet. Taxametertilskuddet er som følge deraf faldet med 3.7 mio kr. Ledelsen anser kvartalsregnskabet som ikke tilfredsstillende.

Den samlede aktivitet i 1. kvartal 2020 er 57,8 årselever mindre end forventet. Aktiviteten på avu har været 29 årselever mindre end oprindeligt forudsat, hvilket bl.a. skyldes at væsentligt færre kursister har været tilmeldt læringscentrene end ventet. Et foreløbigt skøn for 2. kvartal på avu viser 52 årselever, hvilket betyder at aktiviteten på avu i 1. halvår 2020 skønnes at blive 15 årselever mindre end budgetteret.

Den samlede aktivitet i 1. halvår 2020 for hele skolen incl. prognose for 2. kvartal skønnes at blive 297 årselever. Aktiviteten er budgetteret til 344,3 årselever.

Forventningerne til augustoptaget er en stigning på 5 årselever mere på avu end budgetteret. Derudover er det usikkert om Corona-krisen vil give flere eller færre kursister fra august. Forventningerne til FVU er derimod et beskedent fald.

Skolens forventede regnskabsresultat på nuværende tidspunkt vil være et underskud på 927 t.kr. for 2020.

Bestyrelsen tog kvartalsregnskabet og ledelsesberetningen til efterretning.

Jakob Thykier udtrykte bekymring for vores udbetalinger af forskud til AOF. Han var vidende om at AOF har opsagt aftalen om sprogundervisning med Holbæk kommune. Der kan være en risiko for at de er økonomisk nødlidende.

Flemming Sørensen oplyste, at der er udbetalt forskud på 1,5 mio kr. og at aktiviteten i 1. kvartal svarer til tilskud på 1,1 mio kr. I forhold til 2019 er aktiviteten faldet til 1/3.

Bestyrelsen besluttede, at der skal ske henvendelse til AOF med anmodning om at få årsrapport for 2019 og budget for 2020. Det skal undersøges, om vi kan modregne i forskud og eventuelt bede om bankgaranti for forskuddet. Bestyrelsen orienteres på næste møde.

7. Orientering om puljeansøgninger

Der er søgt om 1,5 mio.kr. i puljen for tilpasningsmidler. Der er søgt specifikt om Kalundborg som indsatsområde, dels til projekt om udvikling af afdelingen og dels til klargøring af salg af Torvet 10.

I puljen til lukningstruede afdelinger er vi i gang med at udarbejde ansøgning. Kriteriet for at kunne søge er aktiviteten i 2. halvår 2020 var under 50 årselever. Kalundborg-afdelingen opfylder dette krav.

1. Evt.
	1. Efterårets møder: Bestyrelsesmødet 15/9 rykkes til 7/9, 24/11 fastholdes
	2. Bestyrelsen godkendte den fremsendte opgørelse fra december 2019 over klasseloft max. 28. Klassekvotienten var beregnet til 20,3.
	3. Rektor orienterede eftersyn af institutionslandskabet. Rapporten er netop kommet. Den er positiv i forhold til VUC. Rapporten påpeger at der kan være risiko for lavere kvalitet ved stor skoler!

Mødet slut 20.30

Noteret, 04.06.2020

Flemming Nybro Sørensen